ISANDA LAUAS
Tere tulemast saatesse!
On rõõm vestelda erinevate meestega sellest,
mida Jeesus nende elus teinud on.
Tere tulemast Esa Jaakkola! - Tänan!
Sa sündisid Kuusamos, aga üsna noorelt kolisid Oulusse.
Jah.
Milline pere ja noorus sul oli?
Isa oli Kuusamos piirivalvur.
Sealt kolisime Oulusse, kui olin mõne aasta vanune.
Isa oli sõjaväeteenistuses
ja ema oli traditsiooniline koduperenaine.
Kodus usuasjadest väga ei räägitud?
Ei. Olid kodu, religioon ja isamaa. Ei midagi muud.
Me ei teadnud usuasjadest midagi.
Edasi töötasid sa mitmel tehnilisel alal.
Olin Nokia Telecommunications tugijaamade tehases Oulus 10 aastat.
Sa elasid selle maailma vürsti juhtimisel.
Jah. Ja ma olin sealjuures üsna andekas.
Kui olid restoranis napsuklaasi taga,
oli Jumalal tol õhtul sinu jaoks täiesti uus plaan. - Jah.
Ma mäletan seda õhtut väga hästi. See on mu silme ees nii elavalt.
Istusin viinapitsi taga ja kuulsin hääli:
"Esa, kas sa kavatsedki niimoodi oma ülejäänud elu veeta?"
Alguses vaatasin ringi, et kes räägib? Ma ei näinud mitte kedagi.
Samas ma teadsin, milline on joomahulluse atakk.
Põgenesin sealt, sest teadsin, et vajan abi.
Jooksin esimesse telefoniputkasse, kuna tol ajal mobiiltelefone polnud.
Valisin seal ühe hädaabinumbri, aparaati muudkui münte ladudes.
Telefonis vastati: "Oulu nelipühi kiriku abitelefon.
Kuidas saame aidata?"
- Kuidas sa sellele reageerisid?
Ma ütlesin, et ma kuulen hääli.
Sealtpoolt öeldi, et nad teavad, mis mul on
ja kas nad võivad palvetada mu eest?
Siis nad hakkasid palvetama
ja ma kukkusin telefonitoruga putka põrandale.
Kukkusin, kuid telefonitoru jäi mulle ikkagi kätte.
Ma ise imestasin selle üle.
Tagantjärele kuulsin,
et mustad vaimuväed hoidsid mind kinni.
Mida sa mõtlesid, kui mingi tundmatu vägi su maha paiskas?
See oli eriline kogemus.
Kui ma telefoniputkast välja tulin,
siis telefoni teises otsa olnud isik oli juba ära läinud.
Eeldavasti arvasin, et olin põgenenud sealt.
Esimest korda elus ma nutsin rõõmust. Ma tantsisin Oulu tänavatel.
Mul oli kõigest savi, mida teised ütlevad.
Ma keerlesin, tantsisin, nutsin.
Ma nutsin õnnest veel järgmisel öölgi.
Ma ei teadnud, mis oli juhtunud.
Kui nüüd tagantjärgi kõrvalt vaadata, mis sinuga juhtus,
siis sinus olid rüvedad vaimud, milledest Piibel räägib.
See on selline ala, millest Soomes üsna vähe räägitakse.
Jah.
Kuigi olin elanud üsna normaalse soome mehe elu.
Mu elus polnud mingit musta maagiat või midagi muud sarnast.
Aga ikkagi olin vaimuvägede poolt seotud.
Vaimuväed seovad inimese.
Sinugi puhul oli nii, et pidid minema restorani,
otsima midagi sellist, mis tegelikult annab ainult tühjuse.
Nii see oligi.
Inimene ise ei saa seal midagi teha, kuigi ta arvab, et saab.
Aga ta ei suuda.
Mingi sunduslik jõud sunnib teda nii tegema.
See oli pöördeline päev su elus. - Jah.
See oli võimas pööre.
Nutsin õnnest kogu öö ja mõtlesin, mis on juhtunud?
See selgus alles järgmisel hommikul, kui istusin hommikusöögi lauda.
Seal istusid mu noorem vend ja ema, kes ei teadnud usust midagi.
Ema küsis: "Esa, mis sinuga juhtunud on?"
Ütlesin, et ei midagi.
Ema küsis siis, kas olen hakanud kellegagi käima?
Ütlesin vastu, et ei ole.
Siis peale väikest pausi ütles ema:
"Esa, 1947. aastal tuli meie koju üks rändjutlustaja
ja sul on samasugused silmad.
Sul on samasugused silmad, nagu sel jutlustajal.
Sa said usklikuks!"
See raputas mind ja siis ma teadsin, mis minuga oli juhtunud.
Sellest mu usuelu alguse saigi.
Sul oli samasugune Kristuse lõhn küljes
nagu sel jutlustajalgi.
Jah.
Kuidas su elu edasi läks?
Elu läks edasi kiires rütmis. Kohtusin esimeste usklikega.
Leidsin inimesed, kes ei petnud ega valetanud.
Nii ma muidugi oma lapseusuga mõtlesin.
Mäletan ühte juhtumit kord.
Olime minemas noortepäevadele, kui ma veel noor olin.
See oli 1984 või 1985 aastal.
Usklikud noored lubasid mulle kindlal kellaajal järgi tulla.
Aga nad ei tulnud.
Istusin kraavipervel, oma kodu juures Oulu lähedal.
Mõtlesin omi mõtteid ja mul, suurel mehel, tuli nutt peale,
kuna arvasin, et ülesvõtmine toimus ära
ja ma ei saanudki kaasa.
Ma nii usaldasin usklikke.
Mu jaoks oli see nii selge, et nad ei valeta ega tee midagi sellist.
See oli löök allapoole vööd.
Peale seda sa pettusid neis? - Kahjuks jah.
Kuid selle 30 aasta jooksul on see reaalsus kohale jõudnud.
Sa said Püha Vaimu kaudu Jumala väe ja muutuse oma ellu.
Tollal sa Piiblist eriti palju ei teadnud.
Ei.
Kuidas hakkas Piibel su jaoks avanema?
Ma tollal ei teadnud tõepoolest Piiblist mitte midagi.
Hakkasin seda lugema, kuna see on igas soome kodus raamaturiiulil.
Sealt ma sain esimese Piibli - isa ja ema laulatuse Piibli.
Ma hakkasin seda lugema.
Siis kuulsin teistelt usklikelt, et usklikud saavad täis Püha Vaimu.
Teised ütlesid: "Esa, palvetame, et ka sina saaksid."
Usklikud panid käed mu peale,
aga ma ei saanud täidetud Püha Vaimuga.
Olin kindel, et olin nii palju halba teinud
ja seepärast ei täitunud.
Ma ei teadnud, et see võib võtta aega ja arvasin, et see sünnib hetkega.
Aga mõne aja pärast, taas hommikusöögi lauas istudes -
istusin seal koos ema ja nooremate õdede-vendadega,
hakkas kohvitass äkki käes värisema.
Võimas jõud käis mu seest läbi ja ma hakkasin keeltes rääkima.
Ma ei suutnud end enam taltsutada.
Ema ja vennad-õed ütlesid: "Nüüd sa läksid lõplikult segaseks."
Ma ei suutnud minna tööle, nii et jäin haiguslehele.
Ma ei suutnud esimesel 3 nädalal rääkida soome keelt.
Alati, kui hakkasin soome keelt rääkima,
hakkasin keeltes rääkima.
Nad panid mu haiguslehele.
Sel ajal oli mul koos Jumalaga ilus ja elav aeg.
See aeg jätkub veel tänagi, aga tol ajal oli see tõeliselt vägev.
Kui mõelda nendele 3 nädalale, kui sa keeltes rääkisid,
siis keegi kindlasti arvas, et sa oled lõplikult ära pööranud.
Jah. Ma kaotasin kõik endised sõbrad ja tuttavad seoses sellega.
Nad arvasid, et mu koht oleks kuskil hullumajas.
Piibel räägib inimtarkusest ja Jumala tarkusest.
Meil on kombeks mõelda inimliku tarkusega
ja inseneri mõistusega.
Kahjuks jah.
Olen isegi selles osas mitu korda patustanud,
aga Jumala armu läbi saan täna olla siin.
Kuidas su elu edasi läks?
Aastad möödusid toredasti.
Ma kasvasin usus, lugesin Piiblit, õppisin.
Käisin Piiblikoolis ja ka misjonikoolis.
Aastad möödusid kenasti, kuni südames hakkas miski kriipima,
kas kõik on ikka korras?
Kas sul oli mingi haigus tulemas?
Jah. Ma just abiellusin. Sain abikaasa usklikust kodust.
Meile sündisid lapsed.
Ehitasime endale Oulu kanti maja.
Seal tabas mind südameatakk.
Pärgarteri haigus tabas mind.
Algas võitlus haiguse, tervise ja mu töökoha vahel.
Liikusin korduvalt kodu, töökoha ja Oulu Ülikooli haigla vahet.
Siis saabus üks aprillikuu päev.
Kiirabi toimetas mu öösel haiglasse.
Hommikul ärkasin torude ja voolikute all. Kõrval töötas pump.
Samas keegi koputas uksele.
Meid oli palatis 3 meest ja me hüüdsime: "Sisse!"
Olin hämmingus, kui Jeesus tuli palatisse.
2 teist meest nägid Teda ka, aga nad ei reageerinud kuidagi.
Aga mina nägin. Ta tuli mu voodi ette seisma.
See polnud mingi jalustrabav tunne,
aga ütlesin Talle: "Siin on vaba tool, istu siia."
Siis Ta istus ja ma jäin magama.
Kui ärkasin, vaatasin kella ja nägin, et olin 2 tundi maganud.
Siis ma vaatasin, et: "Kuule, kas Sa oled veel siin?"
Siis Ta tõusis püsti ja tuli mu juurde.
Ta pani oma vasaku käe mu pea alla ja paremaga silitas mu juukseid.
Ja Ta naeratas.
Siis Ta võttis käed ära ja läks palatist välja.
See jäi mulle selgelt meelde, et Ta oli paljajalu.
Ta nägu polnud samasugune,
nagu oleme harjunud kunstnike piltidelt nägema.
Ma polnud kunagi näinud Tema nägu.
Kuni kord TV's nägin Tema nägu.
Üks leedu tüdruk oli maalinud Tema näo.
See oli selle lapse raamatus, kes käis taevas.
Siis nägingi Tema nägu.
Aga ma sain terveks.
Ma olin oodanud, et Jumal viib mu ära taevakoju
peale kõiki neid vaevasid ja probleeme,
kuna ma polnud kogenud oma elus Tema tervendavat väge.
Nii et ma ootasin, et Ta viib mu "koju", aga ma sain hoopis terveks.
Mind saadeti koormusteste tegema.
Need olid samas haiglas järgmisel õhtul.
Arst jälgis monitori, kui ma jalgrattal sõitsin.
Lõpuks ta ütles: "Nüüd võid lõpetada! Sul on täitsa normaalsed näitajad.
Midagi on juhtunud. Kas mõni veresoon on lahti läinud?"
Siis mul lipsas huulte: "Tänu Jumalale!"
Ma kogesin seda ja ma nimetaksin seda superimeks.
Ma sain kohtuda oma Issandaga.
Kui ma seda kõike meenutan, siis pisarad tulevad silma.
Praegugi on raske rääkida,
kui mõtlen sellele, et sain kohtuda oma Issandaga.
Said justkui väikese pildi sellest, kui tore on meil kord siis,
kui me saame Jeesust näost näkku näha.
Jah.
Aga veel peab olema siin, et täita oma teenistusülesandeid.
Ta tervendas sind seepärast, et Tal on su jaoks ülesandeid.
Kas vahetasid varsti peale seda ametit?
Jah.
Õige varsti peale seda oli olukord, kus hakkasin tegema vaimulikku tööd.
Jumal kaevas mu seest esile erilise isiksuse.
Kui ma enne olin end ehk mingil määral tähtsaks pidanud,
siis nüüd tõi Jumal esile minu uue ja tõelise olemuse;
selle, kelleks Tema on mind loonud.
Sealt tuli esile ka üsna paukuv inimene,
mille üle ma isegi imestasin.
Sain etteheiteid selle kohta, et olin liiga ameerikalik jne.
Aga ma armastasin seda, mida Jumal tegi.
Ma armastan ka tänapäeval seda, mida Jumal on mulle teinud.
See sütitab.
Ma ütlen nagu Jeremija - tuli hakkas sees põlema.
Ei saanud vait olla.
Mu enda kogemuse põhjal Jumalariigi töös,
arvan, et sulle tekkis vastaseid.
Vastaseid tekkis rohkesti.
Ma sain palju kriitikat.
Kriitika on hea, aga kui sellega minna liiale...
Ma ei saanud enam teatud kogudustes tööd teha.
Meid eemaldati koguduse tööst,
kus olin tollal ühes kirikus piirkonna evangelist.
Olime vabad ja palju inimesi hakkas tervenema.
Palju inimesi käis koosolekutel.
Lõime oma koguduse.
See oli nii tore aeg.
Ka mu omad lapsed said siis usklikeks.
Lapsed ei mõelnud üldse sellele, et äkki lõbustuspark oleks parem.
Ikka koguduses käimine.
Mõelge! Väikesed lapsed armastasid käia koguduses,
sest nad kogesid elava Jumala ligiolu.
Oled olnud umbes 10 aastat Tamperes.
Sa teed seal sama tööd. - Jah.
Tuli põleb südames ja ma armastan seda tööd.
Seda peab tegema. Seda ei saa jätta tegemata,
sest ma armastan seda tööd.
Jumal on andnud nii suured tõotused eesootava ärkamise kohta.
Ärkamisest räägime veidi hiljem.
Aga on huvitav, et Jeesus näitas sulle ennast -
kes Ta on ja mida Ta võib teha.
Samas avas Ta su jaoks ka Iisraeli. Kuidas see asi juhtus?
Iisraeli maad ja rahvast armastan ma väga.
2006. aastal vaatasin kord TV7't.
Cindy Jacobs tegi seal saadet ja saate lõpus ta prohveteeris midagi.
Mäletan hästi selle saate lõppu.
Ta jäi seal vaikseks ja ütles:
"Seda saadet vaatab pastor Soomest ja mul on sulle üks sõnum."
Ta ütles: "Sa oled mu lambaid hästi hoidnud.
Nüüd hoian mina sind
ja saadan sind mu omale maale Iisraeli."
Kogesin mitu korda värinaid pealaest jalatallani ja vastupidi.
Mõtlesin: "Kas see on mulle?"
Järgmisel päeval helises uksekell ja noor, 15. a tüdruk oli ukse taga.
Tal oli käes ümbrik ja ta ütles:
"Jumal käskis anda reisiraha Iisraeli reisiks."
See oli selline kogemus, kus ma teadsin,
et Jumal räägib üleloomulikult ühel ja teisel viisil,
Piiblis ja koosolekutel
ja ka TV7 kaudu.
Ta räägib, kelle kaudu Ta tahab.
Kui vaid inimene on valmis end Talle avama
ja ütlema: "Jumal, kasuta mind!"
Käisin 2006. aastal esimest korda Iisraelis.
Kui ma Ben Gurioni lennuväljal esimest korda lennukist väljusin,
tundsin, kuidas pisarad tulid silma.
Üks reisikaaslane ütles: "Tere tulemast koju!"
See oli üks vanem härrasmees.
See puudutas mu südant.
Peale 2006. aastat olen käinud Iisraelis üle 10 korra.
Jumal on alati korraldanud mu reisid. Ma pole kordagi pidanud ise maksma.
Jumal korraldab alati ise.
- Peab ütlema, et meil on hea Jumal.
Meil on ääretult hea Jumal.
Jumala headusest võiks rääkida tunde.
Sa oled käinud mitu korda Iisraelis ja näinud ka seda,
et Iisrael on ümberpiiratud juudi rahvas ja hõim.
Asendusteoloogia, mis Soomes ja kogu Euroopas kahjuks levib
ja ka antisemitism on kasvanud.
Kahjuks jah.
Ja mind hirmutab, kui kuulen armsate inimeste suust
ja näen nende tegevuses asendusteoloogiat, milline see on.
Jumal pole jätnud maha oma rahvast Iisraeli.
Ja Ta ei jätagi neid maha.
Enne kaovad tähed ja päike taevast.
Nii kaua aga, kui need seal taevas on,
nii kaua armastab Ta ka oma rahvast Iisraeli.
Kas soovid veel midagi oma teenimistööst esile tõsta?
Neid asju on väga palju. Räägiksin ühe vanema mehe loo.
Tema, mitteusklik mees, oli haigestunud mingisse vähki.
Ta oli Oulu diakooniakeskuses.
Läksime sinna koos ühe väelise palvetajaga.
Selle haige mehe naine palus meid oma mehe eest palvetada
ja ta võttis meid vastu.
Läksime koos selle teise mehega tema voodi ette
ja hakkasime palvetama.
Ma panin silmad kinni, kuni teine ütles:
"Esa, tee silmad lahti!"
Ma tegin silmad lahti ja nägin,
kuidas väikesed tähed jooksid ümber selle mehe.
Ta ise ei näinud neid, aga tundis, et midagi toimub.
Ma sain teadmisesõna: "Jaanipäevaks koju."
Mees ütles, et ta ei pääse sealt kuhugi,
kuna tal on nii raskekujuline vähk, et teda küll koju ei lasta.
Kuni korraga peale jaanipäeva tuli kõne, et ta sai koju.
Ta sai terveks!
Jumal tegi seda.
Teine juhtum, mis meelde tuleb, oli Iisraelis.
Kõndisin Jaffa linnatänaval ja Püha Vaim kõnetas mind.
Püha Vaim käskis osta sealt samast kimbu taskurätikuid.
Ma ostsingi. Need olid ilusa mustriga taskurätikud.
Siis tulin Soome tagasi.
Keegi helistas mulle ja ütles:
"Pastor Esa, sa kuuldavasti palvetad ja saadad palverätikuid."
Helistaja ema oli raskes vähis, mis oli levinud üle kogu ta keha
ja ta küsis, kas saaksin saata talle ühe palverätiku?
Ütlesin, et mul ongi üks uus rätik, nii et saadan selle.
Ma mäletan, et see oli ilus kollane rätik.
Panin käed rätiku peale ja palvetasin.
Mäletamist mööda saadeti see rätik Nakkilasse.
Kirjutasin veel kõrvale väikese õpetuse,
kuidas sellega toimida:
"Paned selle padja alla ja lased sel ollagi seal mõne päeva."
Siis mõne aja pärast tuli telefonikõne.
See vana naine oli vähist täielikult tervenenud.
Ta küsis, kas peab rätiku tagasi saatma?
Ütlesin: "Kallis memm, pole vaja. Hoia see endale kogu elu!"
Siis ta ütles, et kui ta magab, on see rätik tal koguaeg pea all.
Jumal teeb neid imelisi asju.
Jumala tahe on tervendada.
- Tingimata. Jumal tahab tervendada.
Ta kandis ju meie haigused ja patud Kolgata mäel.
Millest see tuleb,
et üks religiooni kate on tulnud üle Soome kristlaskonna nii,
et ei tohi rääkida tervenemisest?
Sest see on eduteoloogia, mingi superkarismaatilisus vms.
Oled sa nende asjadega kokku puutunud?
Kahjuks olen ja üsna palju.
Minu meelest on see kartus. Mingi asja kartus.
Mitmed ütlevad, et kui midagi toimub, siis see pole reaalne.
Sest mina pole seda kogenud.
Räägin sellest, kuna Piibel kirjutab: "Rääkige kõigist Tema imedest!"
Seda ma olen teinud.
Kuid inimesel on kartus,
et Jumal küll kasutab kedagi teist, aga mitte teda.
- Aga seda ei saa ära seletada inimliku tarkusega.
Sest need asjad, mida Jumal teeb, on palju targemad.
Me ei saa aru muidu, kui lapseliku meelega.
Jah.
Ma sain Jumalalt enda jaoks kõne, kus Ta ütles:
"Esa, ära sega end nendesse asjadesse!
Ta ise hoolitseb nende eest."
Ma ütlesin, et ma ei segagi.
Mulle on otse näkku öeldud, et ma valetan.
Ma ütlesin, et ma tõstan käed üles ega puutu seda asja.
Küll Jumal ise hoolitseb selle asja eest.
Kuna pimedus ja valgus ei sobi kokku, siis siin tuleb segadust juurde.
Jah.
Mitmel korral isegi tahaks midagi teha. Sapp keeb.
Aga siin ei aita muu, kui suu kinni panna.
Jumal ütleb, et Ta ise hoolitseb nende asjade eest
ja siis on see asi parimates kätes.
Nüüd aga palun sul öelda vaatajatele, mida Jumala Vaim sulle annab.
Aitäh, Jeesus, et oled minu ja kõigi meie Issand.
Ma palun, et Jumal õnnistaks su elu erilisel viisil.
Ta õnnistab nii rohkelt, et sa pole sellist varem näinudki.
Jumal õnnista seda 34-aastast vaatajat, imelist õde!
Sul on rinnavähk.
Aga nüüd sa koged tervenemist, sest su Issand puudutab sind.
Jumal õnnistagu su elu.
Ma palun, et helistaksid siia TV7-sse
ja räägiksid, mida Jumal on sulle teinud.
Olge õnnistatud Jeesuse nimel!
Aitäh! Taevas on alati suur rõõm, kui inimesed leiavad Jeesuse.
Sa oled tekitanud mitmeid rõõmupidusid taevas.
Jah. Tänu Jumalale, et saan ka väikese piskuga teenida.
Jah.
Tahaksin veel ärkamise kohta küsida. Meil on veel minut aega.
Ärkamisest räägitakse palju,
aga mis takistab seda valla pääsemast?
Ma usun, et ühed takistavad tegurid on kadedus ja kartus.
Jumal palus mind 20 aastat tagasi:
"Esa, palveta selle maa ärkamise eest!
Palveta, et 4 miljonit inimest tuleksid usule!"
Ja seda ma olen teinud.
Ma usun, et see saab tulema.
Vaatamata kadedatele ja argadele inimestele.
Sel päeval, kui me õpime austama teiste kutsumust rohkem
kui enda oma,
on ärkamine võimalik.
Väärtustagem teineteist!
Me peaksime alistuma,
sest see piir, mida kogeme tänu oma inimtarkusele
ja religioossele mõtteviisile, see on pimeduse jõududest tingitud.
Jah.
See vaimuvägi ei taha, et inimene tuleks elavasse usku.
Nii see on.
Aitäh, Esa Jaakkola, et olid siin ülivõimsalt rääkimas sellest,
et Jeesus elab, et Ta on võimas ja armastab igat oma loodut.
Aitäh ja õnnistusi TV7'le ja kõigile vaatajatele!
Kui soovid toetada Eesti TV7 tööd, helista 900 1777 (kõne hind 7 euri)
Võid annetada ka pangaülekandega, leides me andmed www.tv7.ee Aitäh!
Tõlge: Raul Jürimaa